Temeljem članka 18. stavka 2. Zakona o Hrvatskoj gorskoj službi spašavanja ("Narodne novine" broj: 79/06. i 110/15.), te članka 19. Statuta Virovitičko-podravske županije („Službeni glasnik“ Virovitičko-podravske županije 2/21) Županijska skupština Virovitičko-podravske županije na 11. sjednici održanoj \_\_\_\_\_\_\_\_\_\_\_\_\_\_\_2023. donosi

**P R O G R A M**

**javnih potreba za obavljanje redovite djelatnosti Hrvatske gorske službe**

**spašavanja, Stanice Orahovica za 2024. godinu**

I.

 Ovim Programom utvrđuju se javne potrebe za obavljanje redovite djelatnosti Hrvatske gorske službe spašavanja, Stanice Orahovica za 2024. godinu kao i sredstva potrebna za njegovu realizaciju.

II.

 Zajednički interes Virovitičko-podravske županije i Hrvatske gorske službe spašavanja, stanice Orahovica, očituju se u sljedećim aktivnostima:

* spašavanje na visinama i visokim objektima (silosi, tvornički dimnjaci, stambeni i poslovni neboderi) u slučaju potresa, poplava, vremenskih nepogoda i drugih nesreća na nepristupačnim prostorima,
* spašavanje iz podzemnih objekata, tunela i cijevi,
* spašavanje iz ruševina uz pomoć potražnih pasa,
* potrage za izgubljenim osobama u planinama i drugim nepristupačnim područjima,
* potrage za izgubljenim osoba na unutarnjim vodama,
* dežurstva i spašavanja za vrijeme specifičnih sportskih, turističkih i drugih aktivnosti u prirodi,
* davanje sigurnosnih preporuka osobama i organizatorima turističkih, sportskih i drugih

 aktivnosti u prirodi,

* provođenje obuke spašavanja organiziranjem vježbi, seminara i tečajeva.

III.

 Sredstva za realizaciju ovoga Programa u ukupnom iznosu od 7.963,37 eura planirana su Proračunom Županije za 2024. godinu.

 Sredstva iz prethodnog stavka koristit će se za provedbu redovitih djelatnosti Hrvatske gorske službe spašavanja, Stanice Orahovica, a u skladu s njihovim programom za 2024. godinu.

Sredstva iz prethodnog stavka utrošit će se za:

|  |  |  |
| --- | --- | --- |
| **Opis troškova** | **Iznos u kunama 2022.** | **Iznos u eurima 2023.** |
| Rashodi za usluge - servisi službenih operativnih  vozila, čamaca i prikolica, - tehnički pregledi, - premije osiguranja, - najam prostora,- usluge građevinskog nadzora - veterinarske usluge,- usluge telefona, - bankarske usluge, | 3.318,07 € | 3.200 € |
| Rashodi za materijal i energiju - materijal za vježbe i akcije, - gorivo za tečajeve, seminare, vježbe, treninge i akcije, režijski troškovi- uredski materijal- oprema manje vrijednosti | 2.654,46 € | 2.300 € |
| Ulaganja u dugotrajnu imovinu- oprema, vozila i plovila  | 1.990,84 € |  2.463,37 € |
| **Ukupno** | **7.963,37 €** | **7.963,37 €**  |

IV.

 Hrvatska gorska služba spašavanja, Stanica Orahovica, putem upravnog tijela Županije nadležnog za poslove civilne zaštite, podnosi godišnje izvješće o izvršavanju programa i projekata te utrošku sredstava iz točke III. stavak 2. ovog Programa, u roku od 60 dana od isteka poslovne godine.

V.

Ovaj Program bit će objavljen u "Službenom glasniku“ Virovitičko-podravske županije glasniku".

**KLASA:**

**URBROJ:**

**Virovitica, \_\_\_\_\_\_\_\_\_\_\_\_\_\_2023. godine**

 **ŽUPANIJSKA SKUPŠTINA VIROVITIČKO-**

 **PODRAVSKE ŽUPANIJE**

 **PREDSJEDNIK**

 **Dinko Begović, dipl.inf.**

**OBRAZLOŽENJE**

**PRIJEDLOGA PROGRAMA JAVNIH POTREBA ZA OBAVLJANJE REDOVITE DJELATNOSTI HRVATSKE GORSKE SLUŽBE SPAŠAVANJA STANICE ORAHOVICA ZA 2024. GODINU**

 Hrvatska gorska služba spašavanja (u daljnjem tekstu HGSS) udruga je koja od svog osnutka 1950. godine do danas ispunjava mnoge izuzetno značajne društvene funkcije. Prije svega stavljajući svoja specifična stručna znanja u funkciju zaštite i spašavanja ljudi i imovine HGSS podiže sigurnost građana na višu razinu omogućujući tako široj društvenoj zajednici da lakše i učinkovitije ostvari svoj puni razvojni potencijal. Potvrdu ovoj tezi možemo naći u nizu djelatnosti koje su danas nezamislive bez adekvatne podrške HGSS-a. Brojne aktivnosti koje su danas sastavni dio suvremene turističke ponude poput raftinga, paraglidinga i sl. ne bi bilo moguće provesti bez potpore i stručnog nadzora HGSS-a, a ne treba zaboraviti da su pripadnici ove udruge neizostavni dio speleoloških istraživanja i složenih alpinističkih pothvata koji pomiču granice ljudske spoznaje.

 Ovdje treba naglasiti i nemjerljiv doprinos HGSS-a u umanjivanju šteta od nesreća izazvanih izvanrednim djelovanjem prirodnih sila. Najbolja potvrda ovoj tezi jest doprinos pripadnika HGSS-a u provedbi mjera obrane od poplava, kako na području Županije, tako i na području cijele Republike Hrvatske. Treba također istaknuti da su stupanjem na snagu Zakona o sustavu civilne zaštite („Narodne novine“ broj 82/15, 118/18, 31/20, 20/21) operativne snage Hrvatske gorske službe određene kao jedna od temeljnih operativnih snaga sustava civilne zaštite u velikim nesrećama i katastrofama.

 Pravni status HGSS-a uređen je Zakonom o Hrvatskoj gorskoj službi spašavanja ("Narodne novine" broj 79/06. i 110/15.). Člankom 2. navedenog Zakona HGSS je definiran kao nacionalna, stručna, humanitarna neprofitna udruga koja obavlja djelatnost od interesa za Republiku Hrvatsku, a u koju se udružuju stanice Hrvatske gorske službe spašavanja s područja Republike Hrvatske. Pored toga ovim Zakonom, uz ostalo, uređen je i ustroj, djelatnost i financiranje HGSS-a kao i prava njenih pripadnika u vrijeme intervencija. U tom svjetlu treba istaknuti da je člankom 4. stavkom 2. Zakona određeno da se na područjima jedinica lokalne i područne (regionalne samouprave) osnivaju stanice Hrvatske gorske službe spašavanja na temelju zajednički utvrđenog interesa između jedinica lokalne i područne (regionalne) samouprave i Hrvatske gorske službe spašavanja.

 Financiranje navedenih stanica HGSS-a regulirano je člankom 18. stavkom 1. gore navedenog Zakona kojim je određeno da se sredstva za financiranje redovite djelatnosti stanica Hrvatske gorske službe spašavanja osiguravaju u proračunu jedinica lokalne i područne (regionalne) samouprave i uplaćuju na žiro račun stanice Hrvatske gorske službe spašavanja. Pored toga člankom 18. stavak 2. navedenog Zakona određeno je da predstavničko tijelo jedinice lokalne i područne (regionalne) samouprave donosi program javnih potreba za obavljanje redovite djelatnosti stanica Hrvatske gorske službe spašavanja. Sukladno tome, uvažavajući vlastite zakonske obveze, ali i trenutačne financijske mogućnosti, Županija izradila je Program javnih potreba za obavljanje redovite djelatnosti HGSS, stanice Orahovica za 2024. godinu.

 Sredstva za realizaciju Programa javnih potreba za obavljanje redovite djelatnosti HGSS planirana su u Proračunu Županije za 2024. godinu u iznosu 7.963,37 €. Slijedom navedenoga predlaže se Županijskoj skupštini usvajanje Programa javnih potreba za obavljanje redovite djelatnosti Hrvatske gorske službe spašavanja, stanice Orahovica za 2024. godinu u predloženom tekstu.

 **IZRADILA PROČELNIK**

**Nataša Cabunac Grba, dipl.iur. Bojan Mijok, mag.oec.**